open-index/open-wikipedia-markdown huggingface dataset:
František Horváth

**František Horváth** (*  1855, Banská Bystrica – † 4. apríl 1939, Košice) bol  huslista, primáš.

## Rodina
* otec František Horváth
* matka Mária rod. Radičová 

## Životopis
Od roku 1869 hral v otcovej kapele, od 1873 domáci primáš grófa Sapáriho v Budapešti, kde 1885 v súťaži 15 najlepších účastníkov získal titul kráľa primášov. Roku 1886 hral s kapelou v Paríži na svetovej výstave pri otvorení Eiffelovej veže, odkiaľ ho pozval anglický kráľ Eduard VI. do Londýna. Neskôr pôsobil v Budapešti, podnikal zájazdy do celého Uhorska a  európskych miest. Po 1918 koncertoval v Prahe, Ostrave, Bratislave, kúpeľných mestách ČSR a i., žil v Košiciach.  Technicky vyspelý huslista, šíriteľ slov. ľudových piesní.

## Literatúra
* Slovenský biografický slovník

## Externé odkazy
* 

Kategória:Narodenia v 1855
Kategória:Úmrtia v 1939
Kategória:Slovenskí huslisti
Kategória:Huslisti rómskeho pôvodu
Kategória:Rómski primáši
Kategória:Slovenskí primáši
Kategória:Slovenské osobnosti rómskeho pôvodu
Kategória:Osobnosti z Banskej Bystrice
Jozef Horváth

**Jozef Horváth**, pôvodne **Chorváth** (* 28. január 1840, Hodruša-Hámre – † 6. marec 1913, Hodruša-Hámre) bol slovenský osvetový pracovník a pedagóg.

## Rodina
* otec Michal Chorváth
* matka Katarína rod. Hatkeyová 

## Životopis
Študoval na gymnáziu v Banskej Štiavnici, od 1859 na Učiteľskom ústave v Banskej Bystrici, v Spišskej Kapitule, do 1861 v Košiciach. Učiteľ na viacerých miestach v Maďarsku, v Juhoslávii a v Rumunsku. Autor učebníc zemepisu, gramatiky, maďarčiny a iných ľudovýchovných príručiek a metodík (viaceré ostali v rukopisoch), prekladov odborných prác z nemčiny, pedagogických článkov a úvah. Propagátor moderného hospodárenia.

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Kategória:Slovenskí autori náučnej literatúry
Kategória:Slovenskí prekladatelia
Kategória:Osobnosti z Hodruše-Hámrov
Július Horváth

**Július Horváth** (* 2. február 1912, Banská Bystrica – † 20. október 1970, Varna) bol slovenský novinár, známy aj pod pseudonymami: Peter Struška, Peter Stružka.

## Životopis
V roku 19221928 študoval na gymnáziu v Banskej Bystrici. V rokoch 19281929 absolvoval kurz vyučovania na meštianskych školách. V období 19291930 študoval na námornej obchodnej akadémii v Dubrovníku a 19301933 v Bakare vo vtedajšej Juhoslávii, 1967 externe dejiny umenia na Filozofickej fakulte University Jana Evangelisty Purkyně v Brne. 

Roku 1934 kadet v poľsko-anglickej lodnej spoločnosti v Gdyni, 19341935 v Čs. plavbe dunajskej, 19431944 hlásateľ Slovenského rozhlasu v Bratislave, v septembri-októbri 1944 zástupca prednostu Spravodajského odboru Predsedníctva Slovenskej národnej rady v Banskej Bystrici

Do februára 1945 bol väznený nacistami, 1945 zástupca povereníka pre informácie, redaktor Pravdy, legačný radca čs. veľvyslanectva v Belehrade a vo Varšave, pracovník Novinárskeho štud. ústavu, Čs. rozhlasu, 19661970 Výskumného ústavu oblastného plánovania v Bratislave. 

Ekonomický a výtvarný publicista, hlavný redaktor časopisu. Plánované hospodárstvo a Hospodárskej otázky socializmu, spolupracovník Predvoja, Pravdy, Večerníka a i. Historik novinárstva-autor knihy o dejinách a činnosti Slov. zvestí, štúdií v zborníkoch, prekladateľ z ruš. a poľ. Prorektor VŠE v Bratislave (19501952).

## Ocenenie
* Roku 1945 vyznamenaný Radom Polonia restituta II.st.

## Literatúra
* Slovenský biografický slovník

## Externé odkazy
* 

Kategória:Slovenskí novinári
Kategória:Osobnosti SNP
Kategória:Osobnosti z Banskej Bystrice
Kategória:Absolventi Masarykovej univerzity
Adolf Horváth

**Adolf Horváth** (* 8. máj 1879, Banská Hodruša - † 10. jún 1934, Bratislava) bol  robotník, politik.

## Rodina
* otec Jozef Horváth
* matka Julianna rod. Keloučiková 

## Životopis
Vyučil sa za kovoobrábača, pracoval ako robotník, majster rúrovne, tajomník Zväzu kovorobotníkov v Podbrezovej, banský podúradník v Pezinku. V sociálno demokratickom hnutí sa začal angažovať v Podbrezovej, účastník mimoriadneho zjazdu Sociálno demokratickej strany  Uhorska v Budapešti, martinského zhromaždenia 30. októbra 1918, signatár Deklarácie slovenského národa, člen SNR. Od zač. 1918 organizoval  robotnícke a národné hnutie v Podbrezovej a na jej okolí, 1919 splnomocnenec Ministerstva s plnou mocou pre správu Slovenska v Podbrezovej. Roku 1919 poslanec Národného zhromaždenia.

## Literatúra
* *[[Slovenský biografický slovník]]*

## Externé odkazy
* Záznam o narodení a krste v matrike riadok 24 - ako Ǎdolphus Josephus Horvath
* 

Kategória:Slovenskí politici
Kategória:Signatári Martinskej deklarácie
Viktória Hornáková

**Viktória Hornáková** (rod. Hašpelová) (* 20. december 1909, Zvolen – † 23. február 1983, Bratislava) bola pedagogička a prekladateľka.

## Rodina
* otec Martin Hašpel
* matka Mária rod. Leiererová 

## Životopis
V roku 19151923 študovala na reálnom gymnáziu v Banskej Bystrici, 19271932 slovenský a nemecký jazyk na Filozofickej fakulte Univerzity Komenského v Bratislave. Pôsobila ako stredoškolská profesorka nemeckého jazyka v Bratislave, Banskej Štiavnici a v Turčianskych Tepliciach,  prednášala na Pedagogickej fakulte UK v Trnave, od roku 1967 externe na Vysokej škole ekonomickej v Bratislave. Propagátorka nemeckej kultúry. Od roku 1935 prekladala umeleckú prózu z nemčiny, najmä literatúru 19. a 20. stor. Viktória Hornáková je aj autorkou vysokoškej učebnice o dejinách a kultúre Nemecka.

## Dielo
* Deutsche Geschichte, Bratislava roku 1971

## Literatúra
* Slovenský biografický slovník

## Externé odkazy
* 

Kategória:Osobnosti zo Zvolena
Anton Horváth

**Anton Horváth** (pseudonym **Paduánsky**) (* 14. september 1846, Čavoj, Slovensko – † 17. júl 1923, Trenčianska Teplá, Slovensko) bol slovenský pedagóg, osvetový pracovník a spisovateľ. 

## Životopis
Narodil sa v rodine Juraja Horvátha. Ľudovú školu vychodil v rodnom Čavoji, neskôr študoval na gymnáziu v Prievidzi a na učiteľskej prípravke v Banskej Bystrici a v Lučenci. V roku 1867 – 1870 pôsobil ako učiteľ v Brezanoch a v rokoch 1870 – 1913 v Trenčianskej Teplej. 

## Tvorba
Bol šíriteľom školskej a hospodárskej osvety, autorom článkov, úvah a krátkych poviedok z dedinského života s didaktickým zameraním.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Slovenskí spisovatelia
Kategória:Slovenskí prozaici
Kategória:Osobnosti z Čavoja
Vojtech Horváth (funkcionár)

**Vojtech Horváth** (* 23. november 1899, Užhorod – † 12. január 1973, Bratislava) bol robotník a funkcionár KSČ.

## Rodina
* otec František Horváth
* matka Mária rod. Ožvártová

## Životopis
Vojtech Horváth študoval na gymnáziu v Užhorode a v rokoch 19141916 sa vyučil ako čašník. Od roku 1919 pracoval ako čašník na viacerých miestach, o. i. v Banskej Bystrici. Bol funkcionár Komunistickej strany Československa, revolučných odborov a Federatívnej robotníckej telovýchovnej jednoty (FRTJ) a účastník Slovenského národného povstania. Od roku 1951 bol riaditeľ Ľanárskych a konopárskych závodov v Bratislave. Je autorom spomienok a článkov v straníckej a odborárskej tlači.

## Ocenenie
* Roku 1945 vyznamenaný Radom SNP I.tr., 1959 Radom práce, Radom Červenej hviezdy, 1969 Radom republiky

## Literatúra
* Slovenský biografický slovník

## Externé odkazy
* 

Kategória:Osobnosti z Užhorodu
Nata Hosťovecká

**Nata Hosťovecká** (* 16. máj 1954, Bratislava) je poetka, publicistka.

## Životopis
V roku 1969-1973 študovala na gymnáziu v Banskej Bystrici, 1973-1974 žurnalistiku na Filozofickej fak. Univerzity Komenského v Bratislave, 1976-1981 odbor literárny pracovník, redaktor a prekladateľ v Literárnom inštitúte M. Gorkého v Moskve. V roku 1974-1975 pôsobila ako asistentka v Čs. televízii, 1981-1987 pracovníčka Literárneho a hudobného múzea v Banskej Bystrici, 1990-1998 redaktorka Slov. národných novín v Matici slov., od 1998 Slov. rozhlasu v Banskej Bystrici. Prvé básne uverejňovala od roku 1972 časopisecky a v zborníkoch, knižne debutovala zbierkou expresívne ladenej ľúbostnej a občianskej lyriky *Strihanie vrkočov* (1978). Subjektívnejší tón a reflexívnosť, zmysel ľudského života a spolupatričnosť s ústredným motívom postavenia ženy v súčasnom  svete je príznačný aj pre jej ďalšie zbierky. V oblasti prózy sa prezentovala novelou s tematikou života súčasnej ženy *Niečo ako nádej*    (1990). Venovala sa aj sci-fi literatúre. Zostavila viacero zborníkov a antológií zo súčasnej poézie a prózy. Plodná  autorka rozhlasových  poviedok a psychologicky prepracovaných hier zo súčasnosti, autorka umelecko-dokumentárneho pásma Smrť je len krátka krivka cesty (1998). Rozhlasové hry prekladá z bulharčiny a ruštiny. Od roku 1972 sa venuje aj publicistike, najmä v Slovenských národných novinách.

## Dielo
* Strihanie vrkočov (1978)
* Hra na štvrtú ženu (1983)
* Na konci nekonečna (1987)
* Niečo ako nádej (1990) 
* Ostrovy (1996)
* Odnikiaľ nikam (1997)

## Literatúra
* Slovenský literárny kalendár

## Externé odkazy
* 

Kategória:Narodenia v 1954
Kategória:Slovenskí publicisti
Kategória:Slovenskí básnici
Kategória:Osobnosti z Bratislavy
Václav Houdek

**Václav Houdek** (* 5. september 1906, Blovice – † 2. apríl 1957, Bratislava) bol slovenský architekt.

## Rodina
* otec: František Houdek
* matka: Anna rod. Kovářiková

## Životopis
Architektúru študoval na ČVUT v Prahe. Bol projektantom referátu verejných prác na Slovensku, zväčša v Bratislave. Autorsky sa podieľal na projektoch administratívnych budov, rodinnej výstavby, škôl, nemocníc, budov turistického ruchu a i. Je autorom objektu Nemocničného pavilónu v Banskej Bystrici (40. roky 20. storočia).

## Literatúra
* Slovenský biografický slovník

## Externé odkazy
* 

Kategória:Česko-slovenskí architekti
Kategória:Slovenskí architekti
Kategória:Absolventi Českého vysokého učení technického
Július Hozák

**Július Hozák** (* 11. august 1925, Veľké Uherce – † 1. november 1992, Banská Bystrica) bol slovenský historik a komunistický politik.

## Životopis
Účastník protifašistického odboja a SNP. Pracovník KSS (od 1949) vo volených i menovaných funkciách. Riaditeľ VUML v Banskej Bystrici (19641970), riaditeľ Stredoslovenského vydavateľstva v Banskej Bystrici (19701972), samostatný odborný pracovník-historik Múzea SNP v Banskej Bystrici (19721977), riaditeľ Stredoslovenského múzea v Banskej Bystrici (od 1. októbra 1977-30. september 1986), potom historik (do 29. februára 1988).

## Literatúra
* Kto bol kto v histórii Banskej Bystrice 12552000

## Zdroj
* 

Kategória:Osobnosti z Veľkých Uheriec
Kategória:Slovenskí historici
Kategória:Slovenskí politici
Kategória:Politici KSS
Ján Hradský

**Ján Hradský** (* 1701, Bzince pod Javorinou - † 22. apríl 1769, Modra) bol evanjelický kňaz, náboženský spisovateľ.

Jeho otec Ján Hradský, matka Anna rod. Korbeliová.

## Životopis
Vychodil školy v Trenčíne, Banskej Bystrici, Prešove a v Zittau, 1719 študoval v Lipsku a v Halle, 1724 vo Wittenbergu. Roku 1725-1731 vychovávateľ v Berlíne, neskôr evanjelický farár na viacerých miestach Slovenska. Počas protireformácie perzekvovaný, 1749-1753 väznený v Nitre. Autor dišputy.

## Dielo
* Diquisitio epistolica..., Zittau roku 1773

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Slovenskí spisovatelia
Kategória:Osobnosti z Bziniec pod Javorinou
Martin Hraško

**Martin Hraško** (* 31. október 1911, Zvolenská Slatina-Slatinské Lazy – † 3. júl 1976, Banská Bystrica) bol slovenský verejný činiteľ a úradník.

## Rodina
* otec: Ján Hraško
* matka: Mária rod. Praženicová 

## Životopis
Po skončení základnej školy pracoval ako poľnohospodársky robotník. V rokoch 1949-1960 bol pracovníkom KNV, v rokoch 1960-1971 tajomníkom KV Strany slovenskej obrody. Bol účastníkom ilegálneho protifaštistického odboja, spoluzakladateľom a funkcionárom Strany slovenskej obrody. Poslanec SNR v rokoch 1954-1971.

## Literatúra
* Slovenský biografický slovník

## Externé odkazy
* 

Kategória:Narodenia v 1911
Kategória:Úmrtia v 1976
Kategória:Slovenskí politici
Kategória:Osobnosti SNP
Pavel Hraško

**Pavel Hraško** (* 19. apríl 1932, Hontianske Tesáre – 2012) bol slovenský antropológ a vysokoškolský pedagóg.

## Dielo
* Endogamia a postava, Bratislava roku 1975
* Amylase Isoenzymes in Primates of the Families... USA roku 1975
* Význam izoamyláz pri paternitných sporoch, Prešov roku 1976 
* Izoamylázy primátov - Izofermenty amylázy primátov, Bratislava roku 1982
* Enzýmová antropológia, Bratislava roku 1982
* Pankreatické a slinné izoamylázy z populačno-genetického hľdiska 

## Literatúra
* Who is Who v Slovenskej republike

## Externé odkazy
* 

Kategória:Slovenskí vysokoškolskí pedagógovia
Kategória:Slovenskí autori náučnej literatúry
Kategória:Slovenskí antropológovia
Ladislav Hrdina

**Ladislav Hrdina** (* 3. apríl 1910, Častá – † 28. február 1970, Banská Bystrica) bol slovenský violista, hudobný pedagóg a dirigent.

## Rodina
* otec: Vojtech Hrdina
* matka: Alojzia rod. Gregorová 

## Životopis
V rokoch 1922 – 1930 študoval na Učiteľskom ústave v Banskej Bystrici, hudbu u K. Štiku, v rokoch 1930 – 1938 husle na Hudobnej a dramatickej akadémii v Bratislave u G. Náhlovského. Pôsobil ako učiteľ, profesor Učiteľského ústavu v Modre a riaditeľ Hudobnej školy pre Slov., neskôr Hudobného ústavu mesta Bratislavy, učiteľ violy a komornej hry na konzervatóriu. Bol členom orchestra SND v Bratislave (koncertný majster skupiny viol). V polovici 50 rokov sa zaslúžil o zriadenie Vyššej hudobnej školy (dvojročná nadstavba) na získanie kvalifikácie učiteľov hudobných škôl. Zaviedol školenie pre učiteľov hudobných škôl a zaslúžil sa o ich spoluprácu s pedagógmi konzervatórií. Autor inštruktívnej literatúry, organizátor a aktívny člen troch sláčikových kvartet.

## Ocenenie
* 1948 – Cena mesta Bratislavy 
* 1969 – Za vynikajúcu prácu

## Literatúra
* Slovenský biografický slovník

## Externé odkazy
* 

Kategória:Osobnosti z Častej
Kategória:Slovenskí hudobní pedagógovia
Kategória:Slovenskí dirigenti
Kategória:Slovenskí violisti
Anton Hreblay

**Anton Hreblay** (* 18. január 1882, Brezno† 2. jún 1961, Banská Bystrica) bol slovenský vlastivedný pracovník, hudobný pedagóg, historik.

## Životopis
Jeho otec bol Jozef Hreblay a matka Mária rod. Stellerová. V roku 18931897 študoval na meštianskej škole v Brezne, 18971901 na Učiteľskom ústave v Kláštore pod Znievom, 19131914 na Hudobnej akadémii v Budapešti. Roku 19011910 funkcionár osvetových a učiteľských spolkov, od 1910 učiteľ, neskôr riaditeľ ľudovej školy, súčasne 19101919 vyučoval spev a hudbu na gymnáziu v Banskej Bystrici. Venoval sa vlastivednému výskumu so zreteľom na národopis, školstvo a turistiku. Publikoval v Sborníku Muzeálnej slovenskej spoločnosti, Sborníku Matice slovenskej, Národopisnom věstníku českoslovanskom a v Hronských Novinách.

## Dielo
* *Brezno a jeho okolie*, Martin roku 1928
* *Dejiny r.k. ľudového školstva v Banskej Bystrici*, Banská Bystrica roku 1938

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí hudobní pedagógovia
Kategória:Slovenskí publicisti
Kategória:Slovenskí historici
Kategória:Osobnosti z Brezna
Ján Hreblay

**Ján Hreblay** (* 5. jún 1885, Brezno† 31. január 1953, Slovensko) bol slovenský pedagóg a divadelný ochotník.

Jeho otec Ján Hreblay a matka Terézia rod. Schmidtová.

## Životopis
Roku 1903 študoval na učiteľskom ústave v Kláštore pod Znievom. Roku 1904 učiteľ v Ózde, 19041914, 19181924 a 19321952 vo Zvolene, 19241931 riaditeľ ľudovej školy v Rimavskej Sobote. V Ózde založil 35-členný spevácky krúžok, od 1904 člen Robotníckeho spevokolu Union vo Zvolene, 1909-10 jeho dirigent.

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Kategória:Slovenskí ochotníci
Kategória:Osobnosti z Brezna
Ján Hrabský

**Ján Hrabský** (Hradský, Hrabski) (* ?, Radvaň† ?) bol slovenský filológ a pedagóg.

## Životopis
Od roku 1649 študoval orientálne jazyky na univerzite vo Wittenbergu. Roku 1657 korektor tureckých edícií biblií v Lipsku, potom rektor gymnázia v Modre. Roku 1655 tlmočník medzi Turkami a posádkou hradu Divín v Novohrade. 

Autor filologickej dizertácie, básne v turečtine na prešovského rektora Jána Matthaeidesa. Roku 1655 člen literárnej spoločnosti v Lipsku.

## Dielo
* Dissertatio de utilitate et necessitate Arabismi ad notitiam solidam Ebreae..., Wittenberg, roku 1654
* Exercitationum philologicarum..., Witenberg..., roku 1654
* Viro... Johanni Matthaide... gratulatur, Wittenbeg, roku 1654

## Literatúra
* Slovenský biografický slovník

## Externé odkazy
* 

Kategória:Narodenia v 17. storočí
Kategória:Slovenskí filológovia
Kategória:Slovenskí pedagógovia
Kategória:Osobnosti z Radvane
Ján Hrk

**Ján Hrk** (* 8. júl 1923, Ľuboreč – † 4. jún 1991, Bratislava) bol slovenský hudobný skladateľ, rozhlasový pracovník, televízny pracovník.

## Životopis
Študoval na Učiteľskom ústave v Banskej Bystrici (1939-1943), hral na organe. Hudobný skladateľ, pracovník Čs. rozhlasu a Čs. televízie v Bratislave. Autor pochodových piesní, oratória a i., upravovateľ ľudových piesní pre zbory.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí hudobní skladatelia
Kategória:Pracovníci Slovenského rozhlasu‎
Kategória:Osobnosti z Ľuborča
Juraj Hrnčiar

**Juraj Hrnčiar** (* 18. august 1928, Gregorova Vieska) je slovenský lekár-internista.

## Životopis
V rokoch 19481953 absolvoval štúdium na Lekárskej fakulte Univerzity Komenského v Bratislave, 1958 CSc., 1978 doc., v roku 1995 bol vymenovaný za profesora. Pracoval ako odborný lekár, neskôr ako zástupca primára (19532000) a ako prednosta Internej kliniky Nemocnice s poliklinikou F. D. Roosevelta v Banskej Bystrici (19802000). Od roku 2000 je členom redakčnej rady časopisu *Vnútorné lekárstvo pre prax*, je členom slovenských i zahraničných profesných spolkov a spoločností, tri funkčné obdobia pôsobil ako predseda Spolku lekárov v Banskej Bystrici. Je autorom a spoluautorom odborných monografií, publikoval štúdie v domácich a zahraničných odborných časopisoch. Prednášal v rámci postgraduálneho vzdelávania, vystupoval na odborných vedeckých podujatiach a konferenciách doma a v zahraničí.

## Ocenenie
Za publikačnú činnosť obdržal
* Dérerovu cenu Slovenskej internistickej spoločnosti
* Cenu Slovenskej endokrinologickej spoločnosti
* Hynkovu cenu Českej internistickej spoločnosti
* Cenu predsedníctva Slovenskej lekárskej spoločnosti
* Cenu Slovenského literárneho fondu
a pod.

## Dielo
* *Klinická endokrinológia*, Martin, roku 1980
* *Všeobecné lekárstvo 3*, Martin, roku 1990
* *Praktická endokrinológia*, Bratislava, roku 1993
* *Praktické a rodinné lekárstvo*, Senica, roku 1999
* *Endokrinné a hormonálno-metabolické choroby, ich racionálna diagnostika a komplexná liečba*, Banská Bystrica, roku 2000
* *Princípy internej medicíny 1-3*, Bratislava, roku 2001 (4 kapitoly)

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí lekári
Kategória:Absolventi Lekárskej fakulty Univerzity Komenského v Bratislave
Kategória:Osobnosti z Gregorovej Viesky
Tomáš Hromada

**Tomáš Hromada** (* 3. december 1793, Nedožery-Brezany – † 2. júl 1870, Žarnovica) bol rímskokatolícky kňaz, osvetový pracovník.

## Rodina
* otec Pavol Hromada
* matka Dorota Hromadová 

## Životopis
Študoval na gymnáziách v Prievidzi, v Kremnici a v Kecskeméte, teológiu v Banskej Bystrici, 1820 vysvätený za kňaza. V roku 18201824 vychovávateľ v rodine Benických, 18241834 rokuk. farár v Dolne Mičinej, 18341867 v Hronci, 18671870 čestný kanonik v Žarnovici. Počas pôsobenia v Hronci založil Spolok striezlivosti a slov. knižnicu, v Podbrezovej dychovú kapelu, rozvíjal divadelnú činnosť, staral sa o školstvo a rozširoval nár. tlač. Roku 1847 člen výboru Prvého ústredného spolku zakladateľov miernosti v Uhorsku, zakladateľ a predseda čitateľského Pohronského spolku v Banskej Bystrici (18451848). Podporoval nár. hnutie, propagoval štepárstvo a sadárstvo.

## Literatúra
* Slovenský biografický slovník

## Externé odkazy
* 

Kategória:Osobnosti z Nedožier-Brezian
Oľga Hromadová

**Oľga Hromadová** (* 4. august 1961, Skalica) je operná speváčka (soprán).

## Životopis
V roku 1976-1982 študovala na Konzervatóriu v Bratislave. Od roku 1982 pôsobí ako sólistka Štátnej opery v Banskej Bystrici. Účinkovala v televíznych adaptáciách operiet Netopier (J. Strauss); Grófka Marica (E. Kálman); Zem úsmevov (F. Lehár).

## Ocenenie
* Roku 1998 získala Cenu Slovenského literárneho fondu a Združenia divadelníkov

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenské operné speváčky
Kategória:Členovia Štátnej opery
Kategória:Cena Literárneho fondu
Kategória:Osobnosti zo Skalice
Juraj Hromkovič

Prof. RNDr. **Juraj Hromkovič**, DrSc. (* 24. august 1958, Bratislava) je slovenský informatik a vysokoškolský pedagóg pôsobiaci momentálne ako profesor na ETH v Zürichu vo Švajčiarsku. Je autorom viacerých kníh a vedeckých publikácií najmä v oblasti algoritmiky, výpočtovej zložitosti, pravdepodobnostných algoritmov a didaktiky informatiky. Zaoberá sa tiež teóriou grafov.

## Život
Juraj Hromkovič sa narodil 24. augusta 1958 v Bratislave. Zmaturoval v roku 1977 na Gymnáziu Jura Hronca. V rokoch 1977–1982 absolvoval štúdium prírodovedeckej, neskôr matematicko-fyzikálnej časti na vtedajšej Matematicko-fyzikálnej fakulty Univerzity Komenského v Bratislave. V roku 1982 získal titul RNDr., v roku 1986 CSc., v roku 1989 sa stal docentom. 

V roku 1990 získal titul DrSc. a v roku 1995 bol vymenovaný za profesora. Pôsobil na Katedre teoretickej kybernetiky MFF UK v Bratislave ako asistent a ako odborný asistent.

### Pôsobenie v zahraničí
V rokoch 1989–1994 pôsobil ako hosťujúci profesor informatiky na Univerzite v Paderborne v Nemecku, v rokoch 1994–1997 na Inštitúte informatiky Univerzity v Kiele, v rokoch 1997–2003 ako profesor na technickej univerzite RWTH v Aachene, kde od roku 1999 pôsobil aj ako prodekan pre výučbu informatiky. 

Od roku 2004 pôsobí ako profesor na ETH vo švajčiarskom Zürichu.

### Ďalšie pôsobenie
Je členom najmenej 15 programových výborov medzinárodných vedeckých  konferencií. V rokoch 1991–1994 bol členom rady EATCS, od roku 2001 je členom Slovenskej akademickej spoločnosti.

Od roku 2001 pôsobil aj ako neplatený profesor FPV Univerzity Mateja Bela v Banskej Bystrici. 

Učí základy informatiky na hodinách Open Class, otvorených pre všetkých a zameraných na deti v základoškolskom veku.

## Monografie
Juraj Hromkovič autorom a spoluautorom odborných monografií a vysokoškolských učebníc, publikoval vedecké a odborné práce v medzinárodných časopisoch a zborníkoch. 

* *Communication Complexity and Parallel Computing*, 1997, Springer
* *Algorithmics for Hard Problems*, 2004, Springer
* *Design and Analysis of Randomized Algorithms*, 2005, Springer
* *Algorithmic Adventures. From Knowledge to Magic*, 2009, Springer
* *Theoretical Computer Science*, 2011, Springer
* *[[Sedem divov informatiky]]*, 2012, Verbum

## Literatúra
* *Kto bol kto v Banskej Bystrici v roku 2001*

## Externé odkazy
* Osobná stránka  na ETH Zürich
* Rozhovor o hodinách Open Class 
* Stránka hodín Open Class
* 

Kategória:Slovenskí informatici
Kategória:Slovenskí vysokoškolskí pedagógovia
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Osobnosti z Bratislavy
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Laureáti Pribinovho kríža I. triedy
Kategória:Riadni členovia Učenej spoločnosti Slovenska
Pavol Hronec

**Pavol Hronec** (* 10. október 1910, Zvolenská Slatina – † 28. august 1973, Nemecko) bol evanjelický kňaz a protifašistický bojovník.

## Životopis
Študoval na gymnáziu v Prievidzi, teológiu v Bratislave a v Strassburgu, filozofiu a históriu literatúry na FF UK v Bratislave (19341938). Ordinovaný za kňaza bol v roku 1934, potom pôsobil ako kaplán v Modre a Bratislave. Bol generálny tajomník  Sväzu  evanjelickej mládeže a redaktor Nového rodu (19361937). V roku 1937 nastúpil ako farár v Hronseku.

Počas vojny sa zapojil do protifašistického hnutia; najskôr ako pracovník Veliteľstva pozemného vojska v Banskej Bystrici (od júla 1944), počas SNP ako dôstojník čs.  armády a prezidiálny šéf povereníctva pre školstvo a osvetu. Po potlačení povstania pôsobil v partizánskej skupine Za slobodu Slovenska.

Po oslobodení nastúpil ako evanjelický farár v Banskej Bystrici. Bol politicky prenasledovaný a prepustený zo služieb.

Zostavil Nárys Všeobecnej vnútromisijnej a pastorálnej konferencie evanjelických kňazov a. v. a kroniku obrodného hnutia v cirkvi. Nositeľ viacerých vyznamenaní. Bol pochovaný v Bratislave.

## Literatúra
* Kto bol kto v histórii Banskej Bystrice 12552000
**Evanjelici v dejinách slovenskej kultúry*

## Externé odkazy
* 

Kategória:Slovenskí evanjelickí kňazi
Kategória:Narodenia v 1910
Kategória:Úmrtia v 1973
Kategória:Osobnosti SNP
Kategória:Evanjelickí kňazi
Kategória:Osobnosti zo Zvolenskej Slatiny
Branislav Hronec

**Branislav Hronec** (známy ako **Braňo Hronec**; * 22. december 1940, Hronsek – † 25. október 2022) bol slovenský hudobník, klavirista a hudobný skladateľ. Jeho manželkou bola herečka Judita Vargová.

## Životopis
Študoval na bratislavskom Konzervatóriu (hru na akordeón, dirigovanie, v tomto období mal jazzovú skupinu *West Coast Combo*). Na VŠMU začal študovať v roku 1961 (študoval dirigovanie a kompozíciu, skladbu u A. Moyzesa). V roku 19641982 viedol vlastnú vokálno-inštrumentálnu skupinu (najskôr sa volala *Skupina Braňa Hronca* a neskôr sa zo skupiny stalo sexteto, potom sa zo sexteta stal *Orchester Braňa Hronca*). Medzi rokmi 19841990 dirigent Tanečného orchestra Čs. televízie v Bratislave. Autor tanečných piesní, spolupracoval s televíziou.

## Diskografia

### Gramofónové albumy
* 1970 *Браньо Гронец Саунд* – Russia Melodia, EP
* 1971 *Braňo Hronec Orchestra – Téma pre Hammond* – Opus
* 1971 *Braňo Hronec uvádza* – Opus, LP
* 1972 *Srdečný pozdrav* – Opus, LP
* 1972 *Braňo Hronec Sounds presents* – Opus, LP
* 1976 *Natrhaj mi dážď* – Opus, LP

### CD albumy
* *Braňo Hronec uvádza Zuzku Lonskú* –, CD
* *The Best of Braňo Hronec* –, CD

### Kompilácie
* 2007 *Největší slovenské hity 60-70* – Warner Music EAN 5 051442 553628, CD – 03. „ZOO“ – Braňo Hronec Sound a Jezinky

### Kniha
* 2013 *Život na klávesách* – autobiografia (spolu s Barborou Lauckou)

## Referencie

## Literatúra
* Československý biografický slovník
* 

## Externé odkazy
* Braňo Hronec – oficiálny web
* Braňo Hronec na webe Hudobného Centra
* Zabudnutí bigbíťáci: Braňo Hronec rozhovor, blog 2013

Kategória:Osobnosti z Hronseka
Kategória:Slovenskí hudobní skladatelia
Kategória:Slovenskí džezoví klaviristi
Kategória:Tatra revue
Kategória:Vyučujúci na Vysokej škole múzických umení v Bratislave
Kategória:Absolventi Vysokej školy múzických umení
Jozef Hrozienčik

prof. PhDr. **Jozef Hrozienčik**, DrSc. (* 13. máj 1915, Martin-Priekopa† 1990, Bratislava) bol slovenský historik, pedagóg.

## Životopis
Roku 19271935 absolvoval gymnázium v Martine. V rokoch 19351939 študoval históriu a slovenčinu na Filozofickej fakulte Univerzity Komenského v Bratislave. V rokoch 19391942 pôsobil ako pedagóg na gymnáziách v Martine a Banskej Štiavnici, 19421944 na obchodnej akadémii v Martine.

Ľavicovo orientovaný intelektuál, počas 2. svetovej vojny sa zapojil do druhého čs. odboja. V roku 1944 účastník Povstania. Neskôr v rokoch 19441945 väznený vo viacerých koncentračných táboroch v Nemecku. 19451946 inšpektor na Povereníctve školstva a osvety v Bratislave, 1946 – 1950 riaditeľ gymnázií v Rožňave a v Banskej Bystrici. Od roku 1948 vykonával aj funkciu riaditeľa Ústavu Slovenského národného povstania. Pracovník Krajského národného výboru v Nitre, riaditeľ Ústavu dejín európskych socialistických krajín SAV, zároveň prednášal históriu na Filozofickej fakulte UK v Bratislave (od 1970). Od roku 1970 univerzitný profesor. Jeden z hlavných predstaviteľov a organizátorov marxistickej historiografie na Slovensku. Zaoberal sa hlavne povstaleckou tematikou, v ďalšom výskume sa venoval dejinám slovenského rusofilstva, balkanistike a slavistike. Pričinil sa o vznik Múzea SNP a Československo-sovietskeho inštitútu, neskôr rozšíreného na Ústav dejín európskych socialistických krajín. Člen a funkcionár slovenských, česko-slovenských i medzinárodných historických a slavistických spoločností, expert UNESCO pre výskum slovanských kultúr v Európe.

## Dielo
* Medzinárodná solidarita v Slovenskom národnom povstaní, roku 1959
* Bojová družba, roku 1959
* Neboli sme sami, roku 1964
* Poliaci a my, roku 1964
* Internacionálny charakter Slovenského národného povstania, roku 1974
* V spoločnom boji, roku 1978
* Přehled dějin československo-sovětských vztahů v údobí 19181939, roku 1975
* Turčianski olejkári a šafraníci, roku 1981
* Slováci v Bulharsku, roku 1985

## Literatúra
* HROZIENČIK, Jozef. In: 

## Externé odkazy
* 

Kategória:Narodenia v 1915
Kategória:Narodenia 13. mája
Kategória:Úmrtia v 1990
Kategória:Slovenskí historici
Kategória:Slovenskí univerzitní profesori
Kategória:Slovenskí stredoškolskí pedagógovia
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Martina
Ján Hrubala (psychológ)

**Ján Hrubala** (* 25. máj 1938, Šahy – † 22. január 1969, Sereď) bol slovenský psychológ.

## Rodina
* otec Karol Hrubala
* matka Mária rod. Bodonyiová 

## Životopis
V roku 19571963 študoval psychológiu na Filozofickej fakulte UK a zároveň pediatriu na Lekárskej fakulte UK v Bratislave. Od 1965 pôsobil v Útvare nápravných zariadení Min. vnútra v Banskej Bystrici, 1966 riaditeľ Psychologickej výchovnej  kliniky v Banskej Bystrici a zároveň od 1967 vedúci Liečebno-výchovného ústavu pre emociálne a sociálene narušené deti v Ľubochni. Zaoberal sa výskumom osobnosti, skúmal a organizoval liečebnú pedagogiku. Organizátor zariadení pre aplikovanie psychologických výskumov v praxi. V roku 1966 založil Krajskú psychologickú výchovnú kliniku v Banskej Bystrici, od  1967 pri nej budoval stredisko pre voľbu povolania. V Banskej Bystrici založil jednu z prvých liniek dôvery na Slovensku. Vypracoval organizačný základ pre rozvoj súdnej psychologickej expertízy. Spolupracoval s Katedrou psychológie na Pedagogickej fak. v Banskej Bystrici, kde sa zameral najmä na výskum osobnosti vysokoškolského poslucháča.

## Literatúra
* Slovenský biografický slovník

## Externé odkazy
* 

Kategória:Slovenskí psychológovia
Kategória:Osobnosti zo Šiah
Ladislav Hrubý

**Ladislav Hrubý** (* 11. september 1957, Žilina) je prozaik. Pseudonym: Boris Vaňovec

## Životopis
Študoval slovenčinu a angličtinu na Pedagogickej fakulte v Banskej Bystrici (1976-1980). Pôsobil ako učiteľ, profesor na gymnáziu, redaktor časopisu Slovensko, redaktor novín Cieľ a časopisu POVEX, 1993-1994 denníka Smer v Banskej Bystrici, televízie Sever, od 1998 učiteľ na odbornom učilišti v Čadci. Prvé prozaické pokusy prevažne s kysuckou tematikou publikoval v zborníkoch, knižne vydal zbierku poviedok z prostredia súčasnej kysuckej dediny. Autor rozhlasových poviedok a námetu k dokumentárnemu filmu M. Urbana *[[Zjavenie Matúša Lašúta]]*.

## Dielo
* *Na večeru budú štvorlístky* (1984)
* *Druhý dych* (1985)
* *Variácie na život* (1986)
* *Ružová ako sen* (1986)
* *Kráľovstvo na zemi* (2004) 
* *Zázraky pod Kykulou* (2005)
* *Legendy o samote* (2006)
* *Tajomstvá hackovských záhrad* (2007)
* *Hostia z hraničného mesta* (2009)
* *Cesty na vrch Sad*         (2010)
* *Brána do zabudnutého údolia* (2011)
* Amulet,dvojzubec a Hviezdy univerza* ([[2015]])

== Literatúra ==
* *Slovník slovenských spisovateľov 20. storočia''

## Externé odkazy
* 

Kategória:Narodenia v 1957
Kategória:Slovenskí prozaici
Kategória:Osobnosti zo Žiliny
Ondrej Hronec

**Ondrej Hronec** (* 17. október 1917, Strelníky - † 27. apríl 1945, Kolárovice) bol robotník, protifašistický bojovník.

## Rodina
* otec Ján Hronec
* matka Mária rod. Čiefová

## Životopis
Po skončení základnej školy pôsobil ako robotník v Brezne. Od roku 1944 sa účastnil ilegálneho protifašistického boja, príslušník partizánskeho oddielu Čapajev. Organizoval a viedol diverzné akcie na Košicko-bohumínskej a Považskej železnici a cestách na Moravu, pri jednej z nich zahynul. Pochovaný je v Kolároviciach

## Ocenenie
* Roku 1946 vyznamenaný Radom SNP I.tr. in memoriam

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Osobnosti zo Strelník
Františka Hrušovská

**Františka Hrušovská** (* 19. december 1914, Bratislava – † 5. február 1984, Bratislava) bola slovenská verejná činiteľka.

## Rodina
* otec Alexander Letenaj
* matka Františka rod. Vítková
* manžel Miloš Hrušovský
* deti: Fanny (* 1938), Oľga (* 1940), Zuzana (1947-1966), Igor (* 1950)

## Životopis
Po vychodení ľudovej školy pracovala ako robotníčka, neskôr verejná činiteľka, 1946-1950 predsedníčka Zväzu žien v Bratislave. Účastníčka ilegálneho protifašistického odboja a SNP, správkyňa povstaleckej Vojenskej nemocnice 1 na Sliači, členka RNV Sliač-Rybáre, pracovníčka ÚV KSS v Banskej Bystrici (počas SNP).

## Ocenenie
* Roku 1968 vyznamenaná Radom práce

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Slovenské političky
Kategória:Osobnosti z Bratislavy
Miloš Hrušovský

**Miloš Hrušovský** (* 15. apríl 1908, Bánovce nad Bebravou – † 27. február 1980, Bratislava) bol slovenský politik.

## Rodina
* otec Igor Hrušovský
* matka Želmíra rod. Lačná
* manželka Františka Hrušovská 

## Životopis
Študoval na gymnáziu a na súkromnej obchodnej škole v Prahe. Pôsobil následne ako bankový úradník. Účastník protifašistického odboja a SNP. Po oslobodení redigoval časopis *Výstavba Slovenska*, neskôr poslanec Snemovne národov Federálneho zhromaždenia, SNR, člen jej Predsedníctva, predseda ÚV SZPB, ÚV ČSZPB, člen Predsedníctva federálneho ÚV ČSZPB, člen predsedníctva ÚV NF ČSSR a ÚV Národný front NF SSR. Počas odboja pôsobil v oblastnom vedení ilegálnej KSS v Banskej Bystrici, podpredseda Stredoslovenského KNV v Banskej  Bystrici (1960-1963). Autor skíc, fejtónov.

## Ocenenie
* Roku 1948 vyznamenaný Radom SNP I.tr., 1949 Čs. vojnovým krížom 1939, Radom 25. februára 1948, 1966 Radom práce a i.

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1908
Kategória:Úmrtia v 1980
Kategória:Slovenskí politici
Kategória:Politici KSČ
Kategória:Slovenskí novinári
Kategória:Osobnosti SNP
Kategória:Osobnosti z Bánoviec nad Bebravou
Štefan Hrušovský

**Štefan Hrušovský** môže byť:

* slovenský právnik a osvetový pracovník (1848 - 1893), pozri Štefan Hrušovský (právnik)
* slovenský lekár a politik, pozri Štefan Hrušovský (lekár)

Hrušovský, Štefan
Žigmund Hubáček

**Žigmund Hubáček** (* 8. august 1906, Budapešť – † 17. apríl 1972, Galanta-Hody) bol slovenský  medirytec, kníhviazač a výtvarník.

## Rodina
* otec Ľudovít Hubáček
* matka Helena rod. Gratzerová 

## Životopis
Vyučil sa za kníhtlačiara a knihára. Pracovník v súkromných podnikoch, od roku 1945 výtvarník a výstavník, od 1947 ľud. výtvarník v ÚĽUV-e. Autor keramických a grafických prác, malieb na skle, akvarelov, ale najmä reliefov tepaných do medi. Čerpal zo života bačov, pastierov, tvoril figurálne kompozície s jánošíkovskou tematikou. Jeho diela sú v SNG,  Oblastnej galérii v Banskej Bystrici. Člen Zväzu slovenských výtvarných umelcov. Roku 1947 odmenený 2. cenou, roku 1948 1. cenou na Stredoslovenskej výstave priemyslu a ľudovej umeleckej výroby v Banskej Bystrici, roku 1952 cenou za plagát pre Filmový festival pracujúcich.

## Literatúra
* Slovenský biografický slovník

## Externé odkazy
* 

Kategória:Slovenskí výtvarníci
Kategória:Osobnosti z Budapešti
Hufnagel

**Dr. Ernest Hufnagel **(Huffnagel) (* 19. storočie Slovensko) bol lekár.

Jeho dcéra Ilonka Hufnagelová

## Životopis
Praktický lekár v Banskej Bystrici na Dolnej ulici. Súkromnú pozostalosť poskytla manželka Helena Paula rodená Hrdinová (1846 ?- 1930 ?) Štátnemu okresnému archívu v Banskej Bystrici (31. decembra 1978). Niektoré medicínskej a i. knihy z pozostalosti sa nachádzajú aj vo fonde ŠVK v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Lekári

Kategória:Slovenskí lekári
Kategória:Narodenia v 19. storočí
Ilonka Hufnagelová

**Ilonka Hufnagelová** alebo **Ilonka Huffnagelová** (* 8. jún 1900, Banská Bystrica) bola slovenská podnikateľka a organistka.

## Rodina
* otec Ernest Hufnagel 
* matka Helena Paula rodená Hrdinová 

## Životopis
Posledná majiteľka kominárskej firmy v Banskej Bystrici. Organistka v tzv. kapitulskom kostole v Banskej Bystrici (1935-1946). Pozostalosť sa nachádza v LHM v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike záznam číslo 100; pokrstená ako Helena Adelhaid Maria Barbara Hufnagel

Kategória:Slovenskí organisti
Kategória:Slovenskí podnikatelia
Kategória:Osobnosti z Banskej Bystrice
Kategória:Narodenia 8. júna
Kategória:Narodenia v 1900
Zuzana Hurtajová

**Zuzana Hurtajová** (* 27. november 1950, Palúdzka) je vysokoškolská pedagogička.

## Životopis
V roku 1969-1974 absolvovala štúdium na Filozofickej fakulte UK v Bratislave, odbory slovenský jazyk a literatúra - anglický jazyk a literatúra, 1977 PhDr., 1981-1986 absolvovala externé ašpirantské štúdium na Katedre slov. literatúry a literárnej vedy FF UK v Bratislave, 1986 CSc., 1990 doc. Pôsobila ako stredoškolská prof. na gymnáziu v Nitre, od roku 1978 pôsobí ako vysokoškolská pedagogička na Fakulte humanitných vied UMB v Banskej Bystrici (predtým PF v Banskej Bystrici). Od roku 1999 prednáša a vedie semináre zo slovenského jazyka a literatúry na Filozofickej fakulte Univerzity v Novom Sade v Srbsku. Je garantkou Katedry anglistiky a amerikanistiky na Fak. humanitných vied UMB v Banskej Bystrici (od 1995). V  rámci svojej pedagogickej činnosti prednášala rozmanité disciplíny (teória literatúry, literárna kritika, svetová literatúra). Jej prednostnou disciplínou sa stala staršia slovenská literatúra, neskôr medzinárodný slovesný fond v ľudovom 
čítaní a teória umeleckého prekladu starších literárnych textov. Ťažiskom jej výskumného záujmu sú stredoveké renesančné a barokové prózy z medzinárodného slovesného fondu. Spolupracovala s vydavateľstvom Tatran, neskôr s vydavateľstvom Tranoscius a Metodické centrum pre zahraničných Slovákov v Banskej Bystrici, v súčasnosti spolupracuje s redakciami časopisov Nový život, Cirk. listy, so Slovenským rozhlasom a Televíziou Novi Sad, spolupracuje aj s kultúrnymi pracoviskami  a organizáciami slovenskej národnostnej menšiny v Juhoslávii. Autorka monografií, štúdií, recenzií a odborných článkov a odborných prekladov v domácich a zahraničných časopisoch. Medzi jej aktivity patria aj príspevky v rozhlase doma a v  zahraničí.

## Literatúra
* Kto bol kto v Banskej Bystrici v roku 2001

## Externé odkazy
* 

Hurtajová, Zuzana
Jozef H. Čajka

**Jozef H. Čajka** (vl.m. Jozef Hurtík) (* 12. jún 1911, Žiar nad Hronom - † 1. december 1989, Veľké Uherce) bol  rímskokatolícky kňaz, spisovateľ. Pseudonym: J. H. Čajka

## Rodičia
*Otec:  Ján Hurtík 
*Matka: Anna Hurtíková rod. Chmelová 

## Životopis
Študoval na gymnáziu v banskej Bystrici (1923-1931). Teológiu študoval na Rímskokatolíckej vysokej škole bohosloveckej v Banskej Bystrici (vysvätený 27. januára 1935). Kaplán v Hriňovej, aktuár biskupského úradu v Žiari nad Hronom, rokuk. farár na  rôznych miestach Slovenska. Autor zbierky noviel a poviedok z dedinského prostredia a s meditáciami o ľudskom utrpení. Prózy uverejňoval v literárnych periodikách a v kalendároch. 

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* HURTÍK, Jozef. In: 

## Externé odkazy
* 

Kategória:Osobnosti zo Žiaru nad Hronom
Juraj Hudec

**Juraj Hudec** (* 21. apríl 1858, Dúbravica† 18. december 1920, Banská Bystrica) bol slovenský staviteľ, podnikateľ.

## Rodina
* otec Michal Hudec
* matka Zuzana rod. Kmeťová
* syn Ladislav Hudec

## Životopis
Študoval na gymnáziu v Lučenci. Pracoval vo firme Cserey, neskôr vo firme Wünsch v Budapešti, o.&nbsp;i. aj na projektovaní tamojšieho metra. V Banskej Bystrici založil s Ľ. Rosenauerom veľký stavebný podnik (s pílou, výrobňou parkiet, tesárskou, stolárskou, dláždičskou a zámočníckou dielňou). Okrem projektovania sa zaoberal aj problematikou výškových domov, skúšal použitie sadry ako stavebného materiálu. Za kvalitnú prácu dostal na výstave v Taliansku zlatú medailu.

## Literatúra
* HUDEC, Juraj. In: 

## Externé odkazy
* 

Kategória:Osobnosti z Dúbravice
Kategória:Slovenskí stavitelia
Kategória:Slovenskí podnikatelia
Adolf Husár

**Adolf Husár** (; * 18. jún 1842, Banská Bystrica-Jakub† 21. január 1885, Budapešť) bol uhorský sochár.

## Rodina
* otec Eliáš Husár
* matka Eva rod. Delretová 

## Životopis
Za umeleckého zlievača sa vyučil u A. Fernkorna, u H. Gassera, 1870-1872 študoval na AVU vo Viedni u F. Bauera, krátko u K. Zumbuschsa. Od 1871 pôsobil v Budapešti, 1897 prof. Všeobecnej kresliarskej školy. Popredný reprezentant maď. monumentálneho sochárstva, charakteristický akademickým štýlom. Podnikol študijnú cestu po Nemecku a Taliansku. Na Slovensku sú jeho práce z mladosti v banskobystrickom múzeu, neskoršie vo Východoslovenskom múzeu v Košiciach.

## Dielo
* náhrobník richtára J. Glabitsa (cintorín v Banskej Bystrici)

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike riadok 86 - farnosť Banská Bystrica

Kategória:Maďarskí sochári
Kategória:Slovenskí sochári
Kategória:Uhorskí sochári
Kategória:Osobnosti z Banskej Bystrice
Kategória:Pochovaní na cintoríne Kerepesi
Martin Húska

**Martin Húska** (* 4. január 1849, Ružomberok – † 15. marec 1914, Ladomerská Vieska) bol rímskokatolícky kňaz, spisovateľ a dramatik. Pseudonym: Pohronský

## Rodina
* otec Ján Húska
* matka Apolónia rod. Krčméryová 

## Životopis
Študoval na gymnáziu a na teologickom seminári v Banskej Bystrici, 1873 vysvätený za kňaza. Rokuk. kaplán v Handlovej, v Trubíne, v Novej Bani, farár v Hornej Lehote, Horných Opatovciach (18991900), v Ladomeri (1900). Člen  samovzdelávacieho krúžku banskobystrických bohoslovcov Kolo.

Od roku 1881 písal úvodníky, úvahy, články, literárne recenzie i obsiahlejšie štúdie, v ktorých rozoberal aktuálne otázky histórie, filozofie, sociológie a teológie, najmä problémy rodiny, manželstva a hospodárstva, sociálnej psychológie vysťahovalectva, kritizoval renegátstvo a národnú ľahostajnosť. Prispieval do Katolíckych novín, do Kazateľa, Literárnych listov, Národných novín a i. Autor populárne spracovanej sociografie slovenskej roľníckej rodiny *Naša dedinka*, politických brožúr, divadelnej hry *Betlehem* podľa nemeckej predlohy a modlitebnej knižky. Člen výboru Spolku sv. Vojtecha a jeho literárneho odboru.

## Literatúra
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Kategória:Osobnosti z Ružomberka
Ján Husárik

**Ján Husárik** (* 18. apríl 1935, Zvolenská Slatina† 24. november 2013 ) bol slovenský choreograf, režisér a osvetový pracovník.

## Životopis
Absolvoval trojročné diaľkové školenie choreografov pri Osvetovom ústave v Bratislave. V rokoch 1953 – 1954 pôsobil v SĽUK-u, v roku 1955 v Krajskom dome pionierov a mládeže v Banskej Bystrici, v rokoch 1956 – 1957 vo VUS-e v Bratislave, v rokoch 1958 – 1963 v Krajskom dome osvety a v rokoch 1964 – 1968 v Závodnom klube ROH Slovenka. V rokoch 1961 – 1971 bol pracovníkom Stredoslovenského krajského národného výboru a od roku 1972 riaditeľom Okresného osvetového strediska v Banskej Bystrici. 

V roku 1957 stál pri zrode folklórneho súboru Urpín v Banskej Bystrici, pre ktorý vytvoril do 30 choreografií najmä z oblasti Podpoľania a  Horehronia. Ako choreograf hosťoval vo folklórnych súboroch Čarnica Košice a Zobor Nitra, v Banje Luke a v Békešskej Čabe. Pôsobil aj ako režisér programov folklórnych festivalov v Strážnici, vo Východnej, v Detve a v Heľpe.

## Ocenenie
* Cena P.O. Hviezdoslava za rozvoj ZUČ a súboru Urpín a Poctu J. Fándlyho za rozvíjanie osvetovej práce.

## Literatúra
* *[[Encyklopédia dramatických umení Slovenska]]*

## Referencie

## Externé odkazy
* 

Kategória:Slovenskí choreografi
Kategória:Slovenskí divadelní režiséri
Kategória:Osobnosti zo Zvolenskej Slatiny
Helena Húsková

**Helena Húsková** (vyd. Grečnerová; * 6. február 1944, Brezno) je slovenská herečka.

## Životopis
Roku 1967 absolvovala štúdium herectva na VŠMU v Bratislave. V rokoch 1967-1968 a 1969-1983 členka DAB v Nitre, v rokoch 1968-1969 Činoherného súboru Divadelného štúdia, od roku 1983 PS NS v Bratislave. 
Obdobie pôsobenia v DAB bolo závažnosťou hereckých príležitostí a ich realizáciou umelecky najproduktívnejšie. Vytvorila tu rad postáv, ktorými presvedčila o svojom výraznom charakterizačnom talente. Zaujala predovšetkým ako interpretka výrazných typov a temperamentných, ostro kreslených  postáv. Jej doménou sa stali tragikomické hrdinky a postavy s komickým dôrazom - Duňaška (Ženba, 1969). Neskôr sa sústreďovala na dramatické hrdinky s akcentovanou tragickou líniou: Fima (Deti slnka 1972), Margita (Aristokrati 1972); Smrť (Jánošík alebo na Skle maľované 1973), Gina (Margaret zo zámku 1974) a i.

## Filmografia
* 1972: Letokruhy (Homolová)
* 1977: Advokátka (Horváthová)
* 1981: Vták nociar (lekárka)
* 1982: Soľ nad zlato (kráľovská krajčírka) 
* 1997: Tábor padlých žien (dozorkyňa)

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenské divadelné herečky
Kategória:Slovenské filmové herečky
Kategória:Osobnosti z Brezna
Kategória:Členovia Divadla Andreja Bagara
Matej Huťka

JUDr. **Matej Huťka** (* 16. júl 1904, Medzibrod† 6. jún 1979, Medzibrod) bol slovenský politik a právnik.

## Životopis
Jeho otec bol Matej Huťka a matka Mária rod. Sokolová. Vychodil ľudovú školu v Medzibrode, 19151923 študoval na gymnáziu v Banskej Bystrici, 19231928 na Právnickej fakulte Univerzity Komenského v Bratislave. Súdny čakateľ, 19301939 advokát a 19391945 verejný notár v Michalovciach. V rokoch 19261945 člen HSĽS, ako poslanec krajinského zastupiteľstva za okres Michalovce podporoval slovenský autonomizmus, predstaviteľ radikálneho krídla HSĽS, spolupracoval s velením Hlinkovej gardy, člen protižidovskej deportačnej komisie v Michalovciach. Prispieval do *[[Slovák (noviny)|Slováka]]* a *Slovenskej pravdy*, podporoval kultúrne podujatia, najmä katolíckeho zamerania, ale aj založenie slovenského divadla v Prešove, funkcionár Matice slovenskej ap., člen správnych rád slovenských peňažných ústavov a podnikov.

## Literatúra
* Slovenský biografický slovník

## Externé odkazy
* 

Kategória:Slovenskí politici
Kategória:Slovenskí právnici
Kategória:Slovenskí advokáti
Kategória:Slovenskí notári
Kategória:Politici HSĽS
Kategória:Poslanci Snemu Slovenskej republiky
Kategória:Osobnosti z Medzibrodu
Kategória:Členovia Krajinského zastupiteľstva Slovenskej krajiny
Elena Hlasicová

**Elena Hlasicová** (rod. Očenášová) (* 7. január 1939, Podkonice† 5. december 2024, Banská Bystrica) bola slovenská folkloristka a choreografka.

## Životopis
V rokoch 19451953 navštevovala základnú školu v Podkoniciach a v Slovenskej Ľupči, 19601965 študovala na Strednej ekonomickej škole v Banskej Bystrici, 19771982 absolvovala diaľkové nadstavbové štúdium pri Osvetovom ústave, ukončené diplomom opravňujúcim viesť a vyučovať detské a mládežnícke tanečné kolektívy.

Bola zamestnaná ako referentka osobného oddelenia v KPP-MH Výživa Banská Bystrica, zásobovacieho oddelenia v Smrečine Banská Bystrica, 19691985 ako kultúrna pracovníčka v Krajskom osvetovom stredisku v Banskej Bystrici, 19851991 vedúca odboru záujmovo-umeleckej činnosti Domu kultúry ROH v Banskej Bystrici.

Venuje sa výskumu folklórnych zvyklostí, detských hier a tancov, ktoré boli publikované v zborníkoch *Deti deťom* a sú archivované v Slovenskej akadémii vied v Bratislave. Je zakladateľkou detského folklórneho súboru Radosť v Banskej Bystrici (1972), ktorý ročne absolvuje 3040 samostatných a komponovaných programov, vystupuje na domácich i zahraničných podujatiach (Česko, Maďarsko, Poľsko, Bulharsko, Taliansko, Belgicko, Francúzsko a i.) a spoluzakladateľkou folklórneho súboru Urpín. So súborom Radosť 15-krát vyhrala okresnú prehliadku, 4-krát krajskú a raz sa umiestnila na 1. mieste na celoslovenskej prehliadke.

## Literatúra
* *[[Kto bol kto v Banskej Bystrici]] v roku [[2001]]*

## Externé odkazy
* 

Kategória:Osobnosti z Podkoníc
Kategória:Slovenskí folkloristi
Kategória:Slovenskí choreografi